Brackel
Bra(c)kel oli baltisaksa aadlisuguvõsa. Saksakeelses kirjanduses on suguvõsaliikmete nimekuju von Brackel, rootsikeelses kirjanduses Brakel. Suguvõsa esivanem oli Heinricus de Brakele, keda 1225–1248 on mainitud Saare-Lääne piiskopkonna rüütli ja vasallinna. Tema arvatav poeg oli Sifridus de Brakele, keda 1270–1283 on mainitud Taanit teeniva Tallinna kaptenina[küsitav][viide?] (saksa Hauptmann von Reval). Brackelid immatrikuleeriti 1742 Liivimaa rüütelkonna aadlimatriklisse (nr 12) all, 1756. aastal introdutseeriti Rootsi rüütelkonda nr 1979 all, 1818. aastal Soome rüütelkonda nr 129 all ja ka Kuramaa rüütelkonna aadlimatrikklisse nr 147 all. Suguvõsale kuulusid eri aegadel Eesti alal Mõdriku, Roela mõis.